CELEX: 62012CA0190
Language: da
Date: 2014-04-10 00:00:00
Title: Sag C-190/12: Domstolens dom (Første Afdeling) af 10. april 2014 — Emerging Markets Series of DFA Investment Trust Company mod Dyrektor Izby Skarbowej w Bydgoszczy (anmodning om præjudiciel afgørelse fra Wojewódzki Sąd Administracyjny — Polen) (Præjudiciel forelæggelse — etableringsfrihed — frie kapitalbevægelser — artikel 63 TEUF og 65 TEUF — skat af juridiske personers indkomst — forskellig behandling af udbytte udbetalt til hjemmehørende og ikke-hjemmehørende investeringsfonde — udelukkelse fra skattefritagelse — ubegrundet restriktion)

10.6.2014   
            
            
               DA
            
            
               Den Europæiske Unions Tidende
            
            
               C 175/5
            
         Domstolens dom (Første Afdeling) af 10. april 2014 — Emerging Markets Series of DFA Investment Trust Company mod Dyrektor Izby Skarbowej w Bydgoszczy (anmodning om præjudiciel afgørelse fra Wojewódzki Sąd Administracyjny — Polen)
   (Sag C-190/12) (1)
   
   ((Præjudiciel forelæggelse - etableringsfrihed - frie kapitalbevægelser - artikel 63 TEUF og 65 TEUF - skat af juridiske personers indkomst - forskellig behandling af udbytte udbetalt til hjemmehørende og ikke-hjemmehørende investeringsfonde - udelukkelse fra skattefritagelse - ubegrundet restriktion))
   2014/C 175/05
   Processprog: polsk
   
      Den forelæggende ret
   
   Wojewódzki Sąd Administracyjny
   
      Parter i hovedsagen
   
   
      Sagsøger: Emerging Markets Series of DFA Investment Trust Company
   
      Sagsøgt: Dyrektor Izby Skarbowej w Bydgoszczy
   
      Sagens genstand
   
   Anmodning om præjudiciel afgørelse — Wojewódzki Sad Administracyjny w Bydgoszczy — fortolkning af artikel 63 TEUF og 65 TEUF — etableringsfrihed og frie kapitalbevægelser — skattelovgivning, der fritager udbytte, der betales til investeringsfonde med hjemsted i en medlemsstat for selskabsskat, men udelukker investeringsfonde med hjemsted i tredjelande fra denne fritagelse
   
      Konklusion
   
   
               1)
            
            
               Artikel 63 TEUF om frie kapitalbevægelser finder anvendelse i en situation som den i hovedsagen omhandlede, hvor udbytte, der udbetales af selskaber med hjemsted i en medlemsstat til en investeringsfond med hjemsted i et tredjeland, i henhold til national skattelovgivning ikke er omfattet af en skattefritagelse, mens investeringsfonde med hjemsted i den nævnte medlemsstat indrømmes en sådan fritagelse.
            
         
               2)
            
            
               Artikel 63 TEUF og 65 TEUF skal fortolkes således, at de er til hinder for en skattelovgivning i en medlemsstat som den i hovedsagen omhandlede, hvorefter udbytte, der udbetales af selskaber med hjemsted i denne medlemsstat til en investeringsfond i et tredjeland, ikke kan indrømmes en skattefritagelse, for så vidt som der foreligger en aftalemæssig forpligtelse til gensidig administrativ bistand mellem denne medlemsstat og det pågældende tredjeland, som gør det muligt for de nationale skattemyndigheder at efterprøve eventuelle oplysninger fremlagt af investeringsfonden. Det tilkommer den forelæggende ret inden for hovedsagens rammer at undersøge, om den mekanisme til udveksling af oplysninger, som denne samarbejdsramme fastsætter, faktisk vil kunne gøre det muligt for de polske skattemyndigheder i givet fald at efterprøve de oplysninger, som fremlægges af investeringsfonde med hjemsted i Amerikas Forenede Stater vedrørende betingelserne for deres oprettelse og udøvelse af deres virksomhed, med henblik på at fastslå, om de drives inden for en lovgivningsmæssig ramme, der svarer til den lovgivningsmæssige ramme inden for EU.
            
         
      (1)  EUT C 209 af 14.7.2012.